CELEX: 62013CA0091
Language: fi
Date: 2014-09-11 00:00:00
Title: Asia C-91/13: Unionin tuomioistuimen tuomio (toinen jaosto) 11.9.2014 (Raad van Staten (Alankomaat) esittämä ennakkoratkaisupyyntö) – Essent Energie Productie BV v. Minister van Sociale Zaken en Werkgelegenheid (ETY:n ja Turkin välinen assosiaatiosopimus — Lisäpöytäkirjan 41 artiklan 1 kohta ja päätöksen N:o 1/80 13 artikla — Soveltamisala — Kielto ottaa käyttöön sijoittautumisvapautta, palvelujen tarjoamisen vapautta ja työhön pääsyä koskevia uusia rajoituksia — Palvelujen tarjoamisen vapaus — SEUT 56 ja SEUT 57 artikla — Työntekijöiden lähettäminen työhön — Kolmansien valtioiden kansalaiset — Työluvan edellyttäminen työvoimaa vuokraavilta yrityksiltä)

17.11.2014   
            
            
               FI
            
            
               Euroopan unionin virallinen lehti
            
            
               C 409/9
            
         Unionin tuomioistuimen tuomio (toinen jaosto) 11.9.2014 (Raad van Staten (Alankomaat) esittämä ennakkoratkaisupyyntö) – Essent Energie Productie BV v. Minister van Sociale Zaken en Werkgelegenheid
   (Asia C-91/13) (1)
   
   ((ETY:n ja Turkin välinen assosiaatiosopimus - Lisäpöytäkirjan 41 artiklan 1 kohta ja päätöksen N:o 1/80 13 artikla - Soveltamisala - Kielto ottaa käyttöön sijoittautumisvapautta, palvelujen tarjoamisen vapautta ja työhön pääsyä koskevia uusia rajoituksia - Palvelujen tarjoamisen vapaus - SEUT 56 ja SEUT 57 artikla - Työntekijöiden lähettäminen työhön - Kolmansien valtioiden kansalaiset - Työluvan edellyttäminen työvoimaa vuokraavilta yrityksiltä))
   2014/C 409/12
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Valittaja: Essent Energie Productie BV
   
      Muu osapuoli: Minister van Sociale Zaken en Werkgelegenheid
   
      Tuomiolauselma
   
   SEUT 56 ja SEUT 57 artiklaa on tulkittava siten, että ne ovat esteenä pääasiassa kyseessä olevan kaltaiselle jäsenvaltion lainsäädännölle, jonka mukaan se, että toiseen jäsenvaltioon sijoittautunut yritys vuokraa työntekijöitä, jotka ovat kolmansien valtioiden kansalaisia, ensimmäiseen jäsenvaltioon sijoittautuneelle työvoimaa käyttävälle yritykselle, joka käyttää näitä työntekijöitä töiden tekemiseksi tähän samaan jäsenvaltioon sijoittautuneen toisen yrityksen lukuun, edellyttää, että kyseisillä työntekijöillä on työlupa.
   
      (1)  EUVL C 147, 25.5.2013.